NOVUM ORGANUM. 451 



(quae indicant Praedominantiam Virtutum, et seciui- 

 dum quas rationes et calculos praedominentur et suc- 

 cumbant) acri et sedula diligentia undique sunt con- 

 quirendae. 



Etiam modi et rationes ipsius succumbentiae 

 motuum diligenter sunt introspiciendae. Nempe, 

 an omnino cessent, vel potius usque nitantur, sed 

 ligentur. Etenim in corporibus hie apud nos, nulla 

 vera est quies, nee in integris, nee in partibus ; sed 

 tantum secundum apparentiam. Quies autem ista 

 apparens, caussatur aut per ^Equilibrium ; aut per 

 absolutam Praedominantiam Motuum. Per /Equi 

 librium, ut in bilancibus, quae stant si aequa sint pon- 

 dera. Per Praedominantiam, ut in bydriis perforatis, 

 ubi quiescit aqua, et detinetur a decasu, per Prae 

 dominantiam Motus Nexus. Notandum tamen est 

 (ut diximus) quatenus nitantur motus illi succura- 

 bentes. Etenim si quis per luctam detineatur exten- 

 sus in terra, brachiis et tibiis vinctis, aut aliter deten- 

 tis ; atque ille tamen totis viribus resurgere nitatur, 

 non est minor nixus, licet non proficiat. Hujus 

 autem rei conditio (scilicet utrum per Praedominan 

 tiam, motus succumbens quasi annihiletur, an potius 

 continuetur nixus, licet non conspiciatur), quae latet 

 in conflictibus, apparebit fortasse in concurrentiis. 

 Exempli gratia ; fiat experimentum in scloppetis, 

 utrum scloppetus, pro tanto spatio quo emittat pilam 

 in linea directa, sive (ut vulgo loquuntur) in puncto 

 bianco, debiliorem edat percnssionem ejaculando in 

 supra, ubi Motus Ictus est simplex, quam desuper, 

 ubi Motus Gravitatis concurrit cum Ictu. 



